# Bloc per Mallorca

### De Viquipèdia

Signatura de l'acord de constitució del "BLOC per Mallorca"
Acord de incorporació d'ERC al "BLOC per Mallorca"

El Bloc per Mallorca és una coalició preelectoral creada el 17 de novembre de 2006 per PSM, Esquerra Unida de Mallorca, Els Verds de Mallorca i un col·lectiu de ciutadans independents agrupats en la plataforma Progressistes pel Bloc de cara a les eleccions autonòmiques i, en alguns casos, municipals, del maig del 2007. El 21 de març de 2007 es va integrar a la coalició la federació d'Esquerra Republicana de Catalunya a les Illes Balears.

El candidat del Bloc per Mallorca a la presidència del Govern de les Illes Balears fou, a les eleccions de 27 de maig de 2007,Gabriel Barceló (PSM) i el cap de llista a l'ajuntament de Palma, Eberhard Grosske (Esquerra Unida de Mallorca). Al Consell de Mallorca, la candidata a la presidència de la institució fou Joana Lluïsa Mascaró (PSM). La llista autonòmica del Bloc per Mallorca va obtenir 37.455 vots (9% del total) i 4 diputats al Parlament de les Illes Balears. La llista del Bloc al Consell de Mallorca va obtenir 35.229 vots (10,54% del total) i 3 consellers. El Bloc per Palma va obtenir 12.887 votos (9.08 % del total) i 2 regidors.

Dia 25 de juny de 2007, el Bloc per Mallorca va arribar a un acord amb el PSOE i Unió Mallorquina per governar conjuntament el Govern de les Illes Balears i el Consell Insular de Mallorca. Fruït de l'acord, el Bloc per Mallorca va obtenir, al Govern de les Illes Balears, les conselleries d'ordenació del territori i mobilitat, la conselleria de benestar social i la conselleria de comerç, industria i energia. Al Consell de Mallorca, el Bloc per Mallorca assumirà les conselleries de cooperació local, interior, i la de cultura i patrimoni.

## [edita] Vegeu també

- Bloc per Palma

## [edita] Enllaços externs

- Bloc per Mallorca
- Acord constitutiu del Bloc per Mallorca (PDF)
- Bloc per Palma

Portal Illes Balears | Política i govern de les Illes Balears |
--- | --- | ---
Partits amb representació parlamentària: PP (28) | PSIB-PSOE (16) | PSOE-ExC (6) | BLOC (PSM-EN, EU-EV, ESQUERRA) (4) | UM (3) | PSM-VERDS (1) | AIPF (1)
Partits històrics: PACTE | COP | UIM | FIEF | AP | CDS

Obtingut de "http://ca.wikipedia.org../../../b/l/o/Bloc_per_Mallorca_d08d.html"

Categoria: Partits polítics de Mallorca

##### Views

- Article
- Discussió
- Revisió actual

##### Cerca

##### En altres llengües

- Español